Regio-Verkehrsverbund Freiburg - Alemannische Wikipedia

# Regio-Verkehrsverbund Freiburg

### Us der alemannische Wikipedia, der freie Dialäkt-Enzyklopedy

Topographischi Charte vum RVF, Iisebahnnetz blau, Chreisgrenze rosa

| Dialäkt: Markgräflerisch (Ebringe)

Dr Regio-Verchehrsverbund Friburg (RVF) isch e Verchehrsverbund, wo im Uftrag vum Zweckverband Regio-Nohverchehr Friburg (ZRF) uf em Gebit vu dr chreisfrie Stadt Friburg im Brisgau sowie dr Landchreise Brisgau-Hochschwarzwald un Emmedinge dr ÖPNV betribt. Dr ZRF wird vu dene drei Chreise trage.

## [ändere] Gschichte vum RVF

Stadtbahnnetz vu Friburg ab 29.04.2006. Stadtbahnlinie in rot, grüen, gäl un blau, Haldestelle in lila, städt. Bezirksgränze in türkis, bebauti Flächi im Stadtgebit grau. Es isch numme s'bebaut Stadtgebit dargstellt

D'Regio-Verchehrsverbund Friburg GmbH isch am 1. Jänner 1994 gründet worre, um im Verbundgebit yber e eiheitlichs Verbundtarifsystem fer e besseri Nutzig vu Busse un Bahne z'sorge. Chernstuck vum Tarif isch debi d'Munätscharte, wo verbundwitt giltet un trotz einige Traiferhöhige gegenyberem Auto uschlagbar günstig isch. Degege sin d'Einzelfahrschin verhältnismässig dyr un dr Fahrpris isch fer Churzstrecke yber Tarifzonegrenze nüber eher prohibitiv. Positiv formuliert: Dr Stammchunde isch absoluter Chenig im RVF.

Ursprünglich isch dr RVF e Gsellschaft bestehend us Gebiitskörperschafte un Verchehrsundernähme gsi, mit folgende Gsellschafter:

- Land Bade-Württeberg mit 10 %
- Zweckverband Regio-Nohverchehr Friburg (ZRF) mit 40 %
- 17 Verchehrsundernähme mit insgsamt 50%

Später isch e Trennig zwische Besteller (Gebiitskörperschafte) un Verbund erfolgt, au ufgrund vu dr Erfordernisse vum EU-Recht.

S'Land Bade-Württeberg het sich als Gsellschafter zruckzoge, un dr ZRF het als Älleigsellschafter d'Regio-Verbund GmbH (RVG) gründet, wo bim RVF dr Verchehr bstellt un mit em Verbund e Grundlage- un Zueschussvertrag abgschlosse het.

Hütigi Gsellschafter vum RVF sin:

- Brisgau-S-Bahn GmbH mit 4% (Dochter vu VAG un SWEG mit je 50% Adeil)
- Deutsche Bahn AG (DB) mit 25% (im 100%ige Bundesbesitz)
- Freiburger Verkehrs AG (VAG) mit 33% (im 100%ige Besitz vu dr Stadt Friburg)
- SBG - SüdbadeBus GmbH mit 20% (im 100%ige Besitz vu dr DB)
- Südwestdytsche Verchehrs-Aktiegsellschaft mit 8% (im 100%ige Besitz vum Land Bade-Württeberg)
- sowie 12 lokali, privati Busundernähme mit insgsamt 10%

## [ändere] Webgleicher

- Uftritt vum RVF
- Regio-Verbund GmbH (RVG)
- Zweckverband Regio-Nohverchehr Friburg (ZRF)
- Friburger Verkehrs AG (VAG)
- SBG SüdbadenBus GmbH

Vun "http://als.wikipedia.org../../../r/e/g/Regio-Verkehrsverbund_Freiburg_5ca8.html"

Kategorie: Artikel auf Markgräflerisch | Organisation

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch